વેસ્ટર્ન રેલવેની સબર્બન લાઇનમાં ગોરેગામ અને જોગેશ્વરી વચ્ચે ઓશિવરા રેલવે-સ્ટેશન શરૂ થવાની ઘણા વખતથી રાહ જોવાઈ રહી છે, પરંતુ હવે એ સ્ટેશનના ઉદ્ઘાટનના દિવસો નજીક છે ત્યારે ઉત્તર મુંબઈના BJP અને શિવસેનાના નેતાઓ એ સ્ટેશનને રામ મંદિર નામ આપવાની માગણી કરી રહ્યા છે. એ માગણી સાથે રાજ્ય સરકારનાં પ્રધાન અને સ્થાનિક વિધાનસભ્ય વિદ્યા ઠાકુર અને શિવસેનાના સ્થાનિક સંસદસભ્ય ગજાનન કીર્તિકર રેલવેપ્રધાન સુરેશ પ્રભુ અને ગૃહપ્રધાન રાજનાથ સિંહ ઉપરાંત મુખ્ય પ્રધાન દેવેન્દ્ર ફડણવીસને પણ મળી ચૂક્યાં છે.